U-I-102/11, U-I-110/11
Natisni
Opravilna št.:
U-I-102/11, U-I-110/11
Datum odločitve:
8. 3. 2012
ECLI:
ECLI:SI:USRS:2012:U.I.102.11
Akt:
Zakon o prevzemih (Uradni list RS, št. 79/06, 1/08, 68/08, 35/11 in 10/12) (ZPre), 2. st. 2. odst. 75. čl. in 63. čl.
Izrek:
Zahteva za oceno ustavnosti in pobudi za začetek postopka za oceno ustavnosti drugega stavka drugega odstavka 75. člena in 63. člena Zakona o prevzemih (Uradni list RS, št. 79/06, 1/08, 68/08, 35/11 in 10/12) glede vsebine po Avtentični razlagi drugega odstavka 75. člena in 63. člena v povezavi z drugim odstavkom 75. člena Zakona o prevzemih (Uradni list RS, št. 35/11) se zavržejo.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj. Ustavno sodišče zavrže zahtevo za oceno ustavnosti, če jo vloži oseba, ki ni upravičen vlagatelj.
Geslo:
1.5.51.1.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve - Neupravičeni predlagatelj.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.4.10.6.1 - Ustavno sodstvo - Postopek - Vmesni postopki - Izločitev sodnika - Izločitev na zahtevo sodnika.
Pravna podlaga:
Člen 89, 91, Ustava [URS] 
Člen 25.1, 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
Agencija za trg vrednostnih papirjev, Ljubljana in drugi
Datum vloge:
19. 5. 2011
Vrsta odločitve:
sklep
Vrsta rešitve:
zavrženje
Dokument:
US29707
Dokument v PDF obliki:
U-I-102-11, U-I-110-11.pdf
139 KB
Prenesite datoteko
U-I-102/11-13
U-I-110/11-11
8. 3. 2012
SKLEP
Ustavno sodišče je v postopku za oceno ustavnosti, začetem z zahtevo Agencije za trg vrednostnih papirjev, Ljubljana, in v postopku za preizkus pobud Agencije za trg vrednostnih papirjev, Ljubljana, Društva malih delničarjev – skupaj smo močnejši, Ljubljana, ki ga zastopa predsednik društva Rajko Stanković, in Rajka Stankovića, Domžale, na seji 8. marca 2012
sklenilo:
Zahteva za oceno ustavnosti in pobudi za začetek postopka za oceno ustavnosti drugega stavka drugega odstavka 75. člena in 63. člena Zakona o prevzemih (Uradni list RS, št. 79/06, 1/08, 68/08, 35/11 in 10/12) glede vsebine po Avtentični razlagi drugega odstavka 75. člena in 63. člena v povezavi z drugim odstavkom 75. člena Zakona o prevzemih (Uradni list RS, št. 35/11) se zavržejo.
OBRAZLOŽITEV
1. Agencija za trg vrednostnih papirjev (v nadaljevanju Agencija) in pobudnika izpodbijajo v izreku tega sklepa navedeni določbi. Zatrjujejo, da sta v neskladju z 89., 90., 91. in 155. členom Ustave. Predlagajo, naj Ustavno sodišče določbi razveljavi.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev pobudnikovemu predlogu pa mora privesti do izboljšanja njegovega pravnega položaja.
3. Ustavno sodišče je že presojalo ustavnost v izreku navedenih določb Zakona o prevzemih (ZPre-1). Z odločbo št. U-I-103/11 z dne 8. 12. 2011 (Uradni list RS, št. 105/11) je navedeni določbi razveljavilo glede vsebine po Avtentični razlagi drugega odstavka 75. člena in 63. člena v povezavi z drugim odstavkom 75. člena Zakona o prevzemih (ORZPre75), ker je presodilo, da sta v neskladju z 89. in 91. členom Ustave. Ustavno sodišče je torej že odločilo tako, kot predlagajo Agencija in pobudnika. Glede na navedeno pobudnika ne izkazujeta pravnega interesa za presojo izpodbijanih določb. Zato je Ustavno sodišče njuno pobudo zavrglo.
4. Agencija je vložila zahtevo za oceno ustavnosti in podrejeno pobudo za začetek postopka za oceno ustavnosti. Ustavno sodišče je zahtevo zavrglo, ker Agencija ni upravičen predlagatelj po prvem odstavku 23.a člena ZUstS. Za pobudo za začetek postopka za oceno ustavnosti pa Agencija ne izkazuje pravnega interesa iz razlogov, pojasnjenih v prejšnji točki obrazložitve, in ker izpodbijani določbi ne posegata v njen pravni položaj. Zato je Ustavno sodišče njeno pobudo zavrglo.
5. Ustavno sodišče je sprejelo ta sklep na podlagi prvega in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat in Jan Zobec. Pri odločanju je bila izločena sodnica dr. Dunja Jadek Pensa. Sklep je sprejelo soglasno.
dr. Ernest Petrič
Predsednik